Syngenta se Grain Academy hou suksesvolle reünie | OFM
Syngenta se Grain Academy hou suksesvolle reünie
06:18 Fri, 23 Aug 2019
Die Grain Academy, 'n leierskapontwikkelingsprogram wat aangebied is deur Syngenta, Graan SA en die Universiteit van die Vrystaat (UV) se besigheidskool, het onlangs 'n baie geslaagde reünie gehou.
Dit is volgens Ben Schoonwinkel, Syngenta se hoof van bemarking, wat meen die feit dat meer as helfte van die Grain Academy se alumni van die laaste sewe jaar opgedaag het vir die reünie, dit 'n groot sukses gemaak het.
Schoonwinkel sê die reünie is gereël om nouer bande te smee tussen die alumni en sodat hulle ook by mekaar kan leer. Hy sê ook verder, net omdat die die Grain Academy deur Syngenta geborg is, beteken nie dit gaan oor tegniese kennis nie; dit is suiwer 'n leierskapsontwikkelingsprogram wat boere en ander in die landbousektor met die nodige vaardighede voorsien om uitdagings in die moderne bedryf aan te spreek.